  Туспуктэм: vk.com (Виктор Шестаков) Наталия Сильвестрова Сарапулысь 1 номеро школаын тупатъян ужъёс мыно. Дышетон юрт «Модернизация школьных систем образования» федерал программае пыриз. Со сярысь карлэн тӧроез Виктор Шестаков «ВКонтакте» мерлыко вотэсысь бамаз ивортӥз. Туннэ нуналлы школалэсь сигзэ шунытатӥзы, ӧсъёсты вошъязы ни. Али эстӥськон, тӧлатон но тыл сӧзнэтъёсты, выжъёсты вошо, борддоръёсты буяны дасяло. Вань кабинетъёсы выль мебель но тӥрлыкъёс басьтозы. Со понна 10 миллионлэсь трос манет вӥсъязы. Школаез дышетскон ар кутсконлы усьтыны малпало. Али пиналъёс матысь школаосын тодон-валан люкало. Тодэ вайытом, Можгаысь 3 номеро школаез тупатъялозы, 700-лэсь трос дышетскисьёс огдырлы мукет дышетон юртъёсы выжозы. Тегъёс: школаос тупатъянужъёс Сарапул Удмуртия  